Kommissionens beslutning

af 22. januar 2002

om ændring af beslutning 93/402/EØF om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika, især Argentina

(meddelt under nummer K(2002) 287)

(EØS-relevant tekst)

(2002/45/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 15 og artikel 16, stk. 1, og

ud fra følgende betragtninger:

(1) Ved Kommissionens beslutning 93/402/EØF af 10. juni 1993 om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika(3), senest ændret ved beslutning 2001/842/EF(4), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk kød fra Argentina, Brasilien, Chile, Colombia, Paraguay og Uruguay.

(2) Udbrud af mund- og klovesyge er bekræftet i Argentina, første gang den 13. marts 2001, og der er indført et program for vaccination af kvæg mod mund- og klovesyge.

(3) Kommissionen suspenderede indførslerne fra Argentina til EF af alle kategorier fersk kød fra de arter, der er modtagelige for mund- og klovesyge, ved beslutning 2001/276/EF(5).

(4) Kommissionen aflagde et kontrolbesøg fra 19. til 30. november 2001 for at undersøge den epidemiologiske situation, hvad angår mund- og klovesyge, og de gældende kontrolforanstaltninger.

(5) Af denne undersøgelse fremgik det, at veterinærmyndighederne i Argentina har afklaret størstedelen af problemerne, herunder dem, der blev indkredset under tidligere kontrolbesøg, og at sygdomssituationen nu har stabiliseret sig i en række provinser. Der blev dog krævet supplerende garantier.

(6) Argentinas veterinærmyndigheder har fremsendt de nødvendige supplerende oplysninger og garantier, som der er anmodet om, og der bør derfor tillades indførsel fra visse provinser af udbenet fersk oksekød til konsum og af visse former for kød og slagteaffald fra kvæg til direkte behandling til fremstilling af foder til selskabsdyr.

(7) Beslutning 93/402/EØF bør derfor ændres i overensstemmelse hermed.

(8) Denne beslutning tages op til revision på baggrund af situationens udvikling inden for tre måneder.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 93/402/EØF affattes som angivet i bilagene til nærværende beslutning.

Artikel 2

Det sundhedscertifikat, der er fastsat i Kommissionens beslutning 93/402/EF i bilag III, model A, del 2, og som afsendes fra Argentina, skal forsynes med følgende sundhedserklæring: "Det ovenfor nævnte udbenede ferske kød stammer fra dyr, som ikke kommer fra et departement, hvor der er forekommet et udbrud af mund- og klovesyge i de foregående 60 dage. Desuden stammer det udbenede kød ikke fra dyr i nabodepartementerne."

Artikel 3

Denne beslutning anvendes fra den 1. februar 2002 efter en gennemgang på mødet i Den Stående Veterinærkomité, som er berammet til den 22.-23. januar 2002.

Artikel 4

Denne beslutning er rettet til medlemsstaterne.

Udfærdiget i Bruxelles, den 22. januar 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 179 af 22.7.1993, s. 11.

(4) EFT L 301 af 30.11.2001, s. 45.

(5) EFT L 95 af 5.4.2001, s. 41.

BILAG

"BILAG I

Beskrivelse af de sydamerikanske områder, der er afgrænset med henblik på sundhedscertifikater

>TABELPOSITION>"

"BILAG II

Dyresundhedsmæssige garantier, der kræves for udstedelse af sundhedscertifikat ((Bogstaverne A, B, C, D, E, F, G og H i skemaet svarer til de standardsundhedsgarantier, som er beskrevet i bilag III, anden del, til denne beslutning, og som i henhold til artikel 2 i denne beslutning skal ledsage de enklete produkter alt efter oprindelse; en bindestreg (-) angiver, at indførsel ikke er tilladt.HC: Konsum

MP: Til fremstilling af varmebehandlede kødprodukter:

1= hjerter

2= levere

3= tyggemusker

4= tunger.

PF: Til fremstilling af foder til selskabsdyr))

>TABELPOSITION>"